આ ઘટનાક્રમ એ અનામત આંદોલનનો પ્રથમ તબક્કો હતો. ત્યારબાદ પાટીદારો દ્વારા અનેક નાનામોટા કાર્યક્રમો યોજવામાં આવતા હતા, જોકે એક પણ કાર્યક્રમને તંત્ર દ્વારા મંજૂરી આપવામાં આવતી નહોતી. ઊલટાનું આંદોલન ચલાવનાર પાટીદાર અનામત આંદોલન સમિતિ-‘પાસ’ના મુખ્ય કન્વીનર હાર્દિક પટેલ સહિતના કન્વીનરોને રાજદ્રોહના આરોપ હેઠળ જેલમાં ધકેલી દેવાયા હતા. આંદોલનને તોડી પાડવા માટે સરકારે શામ, દામ, દંડ અને ભેદ સહિતની નીતિઓ અપનાવી છે.